Ljónin hans Uday flutt í s-afríska þjóðgarða
Ljón sem alin voru í einkadýragarði Udays, elsta sonar Saddams Husseins, verða flutt frá Bagdad og munu hefja nýtt líf í Suður-Afríku, að því er talsmaður dýraverndunarsamtaka greindi fréttastofu Reuters frá í dag. Dýrin, ljónynja og sex ungar hennar auk tveggja ársgamalla ljóna, verður komið fyrir í sínum hvorum þjóðgarðinum í Suður-Afríku.
"Ljón glata aldrei meðfæddum veiðihæfileikum sínum. En þau verða að komast í betra form fyrst," segir Louise Joubert, stofnandi SanWild Wildlife-sjóðsins. "Ekkert dýr gæti komist óskaddað frá því sem átti sér stað í Bagdad. En er til betri staður fyrir þau að jafna sig á en villt náttúran."
Bandarískir hermenn fundu ljónin, auk tveggja blettatígra og blinds skógarbjörns í einkadýragarði Udays í einni af forsetahöllunum í Bagdad.
Uday, sem er þekktur fyrir dálæti sitt á grimmum skepnum, hraðskreiðum bílum og fögrum konum, hefur átt nokkur ljón tígrisdýr og blettatígra en sum dýrin hefur hann fengið að gjöf frá ríkisstjórnum vinveittra ríkja. Líkt og faðir hans hvarf Uday á meðan á innrás Bandaríkjahers og Breta stóð.
Ljón sem alin voru í einkadýragarði Udays, elsta sonar Saddams Husseins, verða flutt frá Bagdad og munu hefja nýtt líf í Suður-Afríku.
"Ljón glata aldrei meðfæddum veiðihæfileikum sínum. En þau verða að komast í betra form fyrst," segir Louise Joubert, stofnandi SanWild Wildlife-sjóðsins.
Bandarískir hermenn fundu ljónin, auk tveggja blettatígra og blinds skógarbjörns í einkadýragarði Udays í einni af forsetahöllunum í Bagdad.
Líkt og faðir hans hvarf Uday á meðan á innrás Bandaríkjahers og Breta stóð.